অৱশ্যে, চক্ৰ বিষয়া কাৰ্যালয়ৰ কৰ্মচাৰী পীটাৰ সাহা, ধুবুৰী জিলা পৰিষদৰ সদস্যা বেবী বেগম আৰু লাট মণ্ডল নমেজ উদ্দিন আহমেদক স্থানীয় ৰাইজে উদ্ধাৰ কৰে । ইয়াৰোপৰি প্ৰায় 29 জন লোকক উদ্ধাৰ কৰা হয় বুলি জানিবলৈ দিয়ে ধুবুৰীৰ উপায়ুক্ত আন্বামুথান এম পিয়ে । আনহাতে পিটাৰ সাহাৰ লগতে আন 5 গৰাকী যাত্ৰীক চিকিৎসালয়ত ভৰ্তি কৰোৱা হয় ।
উল্লেখ্য যে, বৃহস্পতিবাৰে পুৱা ধুবুৰীৰ চক্ৰ বিষয়া সঞ্জু দাস আৰু ধুবুৰী জিলা পৰিষদৰ সদস্যা বেবী বেগমে ধুবুৰীৰ আমিনেৰ চৰৰ খহনীয়া সন্দৰ্ভত পৰ্যালোচনা কৰিবলৈ নাৱেৰে গৈছিল । পৰ্যালোচনা শেষ কৰি উভতি অহাৰ পথত ধুবুৰীৰ আইৰণজংলা দ্বিতীয় খণ্ডত অৱস্থিত L & T কোম্পানীৰ দ্বাৰা নিৰ্মীয়মান দলঙৰ(L and T construction in Dhubri) ওচৰত নামিবলৈ বিচাৰিছিল চক্ৰ বিষয়া সঞ্জু দাস । কিন্তু নিৰ্মীয়মান দলঙৰ কৰ্মচাৰীয়ে বাধা প্ৰদান কৰে ।
